ΓΡΑΠΤΗ ΕΡΩΤΗΣΗ E-1541/01

υποβολή: Erik Meijer (GUE/NGL) προς την Επιτροπή

(28 Μαΐου 2001)

Θέμα: Πρόληψη των ζωονόσων μέσω της καλύτερης τήρησης των βιολογικών κανόνων από τη γεωργική αγορά

1. Ποιές δυνατότητες διαβλέπει η Επιτροπή για την πρόληψη της ταχείας επέκτασης φυτικών και ζωικών ασθενειών, παρασίτων και βλαβερών ζώων σε μεγάλες αποστάσεις σε μια περίοδο όπου οι φυσικοί γεωγραφικοί φραγμοί που περιορίζουν ή παρεμποδίζουν την επέκταση αυτή, εξαφανίζονται ο ένας μετά τον άλλο λόγω του εμπορίου και των μεταφορών;

2. Με ποιόν τρόπο σκέπτεται η Επιτροπή να περιορίσει τον κίνδυνο εξάπλωσης των ασθενειών που προκύπτει από τη συγκέντρωση γεωργικών προϊόντων σε περιοχές που έχουν το χαμηλότερο κόστος παραγωγής, από τη μεταφορά σπόρων και ζώων αναπαραγωγής σε μεγάλες αποστάσεις και από τη μεταφορά των τελικών προϊόντων σε ακόμη μεγαλύτερες αποστάσεις;

3. Θεωρεί η Επιτροπή ότι είναιπεύθυνη ενέργεια το να συνεχίσουν να αγνοούνται εντός του εδάφους της Ευρωπαϊκής Ένωσης οι δυνατότητες που ο Παγκόσμιος Οργανισμός Εμπορίου (ΠΟΕ) προσφέρει στις χώρες να επιβάλλουν αυστηρότερουςγειονομικούς κανόνες στα εισαγόμενα φυτά, ζώα και τρόφιμα;

4. Ποιές νέες αποτελεσματικότερες κανονιστικές ρυθμίσεις προτείνει η Επιτροπή για τη μόνιμη αποτροπή της εξάπλωσης της σπογγώδους εγκεφαλοπάθειας των βοοειδών (ΣΕΒ), της πανώλης των χοίρων, του αφθώδους πυρετού και άλλων ασθενειών;

Απάντηση του κ. Byrne εξ ονόματος της Επιτροπής

(20 Ιουλίου 2001)

1.-2. Οι διαρκώς αυξανόμενες μετακινήσεις ανθρώπων, ζώων και αγαθών σε όλο τον κόσμο και η παγκοσμιοποίηση των γεωργικών αγορών ενέχουν όλο και μεγαλύτερους κινδύνους για τη διάδοση ανθρώπινων,

ζωικών και φυτικών νόσων. Λόγω της πολυπλοκότητας των θεμάτων αυτών, τα οποία απαιτούν επίσημη απάντηση, η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στο λευκό βιβλίο της σχετικά με την ασφάλεια των τροφίμων(1), στο έγγραφο αυτό περιέχονται λεπτομερείς πληροφορίες για τις απόψεις της Επιτροπής σχετικά με το θέμα αυτό.

3. Η συνεκτική νομοθεσία που εφαρμόζεται ήδη και αφορά τους κανόνεςγιεινής για την εισαγωγή φυτών, ζώων και τροφίμων στην Κοινότητα, συμβαδίζει απόλυτα με τη συμφωνία του Παγκόσμιου Οργανισμού Εμπορίου για την εφαρμογήγειονομικών και φυτοϋγειονομικών μέτρων. Επομένως η Επιτροπή δεν συμφωνεί με τηνπόθεση του αξιότιμου μέλους περί μη αξιοποίησης των δυνατοτήτων που προσφέρονται από τον ΠΟΕ.

Μετά από αίτημα της Επιτροπής, η ασφάλεια των τροφίμων περιλαμβάνεται στην ημερήσια διάταξη της ειδικής συνόδου του ΠΟΕ για τη γεωργία, που θα πραγματοποιηθεί τον Ιούλιο του 2001.

4. Το Κοινοβούλιο, το Συμβούλιο και η Επιτροπή έχουν ήδη ξεκινήσει την αναθεώρηση της κοινοτικής πολιτικής σχετικά με ορισμένες από τις σημαντικότερες ζωονόσους.

Συγκεκριμένα:

- Το Συμβούλιο εξέδωσε την οδηγία 2000/75/ΕΚ της 20ης Νοεμβρίου 2000 για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου(2).

- Το Κοινοβούλιο και το Συμβούλιο εξέδωσαν τον κανονισμό (ΕΚ) 999/2001 της 22ας Μαΐου 2001 για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(3) συμπεριλαμβανομένης της σπογγώδους εγκεφαλοπάθειας των βοοειδών (ΣΕΒ).

- Μετά από γνωμοδότηση του Κοινοβουλίου, μια νέα οδηγία σχετικά με τον έλεγχο της πανώλης των χοίρων βρίσκεται αυτή τη στιγμή στη διαδικασία έκδοσης από το Συμβούλιο.

- Το Συμβούλιο κατέληξε σε πολιτική συμφωνία για κοινή θέση όσον αφορά τον προτεινόμενο κανονισμό για τα ζωικά παραπροϊόντα κατά τη συνεδρίασή του της 19ης Ιουνίου 2001.

- Το Συμβούλιο κατέληξε επίσης σε πολιτική συμφωνία σχετικά με την προτεινόμενη Υπηρεσία Τροφίμων.

- Η Επιτροπή έχει ήδη δεσμευτεί για την αναθεώρηση της ισχύουσας νομοθεσίας για τον αφθώδη πυρετό μόλις εκριζωθεί η τρέχουσα επιδημία.

- Η Επιτροπή μέσα στους επόμενους μήνες πρόκειται ναποβάλει στη νομοθετική αρχή δύο προτάσεις σχετικά με την παρακολούθηση και τον έλεγχο ζωονόσων (σαλμονέλλας, καμπυλοβακτηριδίων, E. coli και άλλων).

Μέσω των δραστηριοτήτων του Γραφείου Τροφίμων και Κτηνιατρικών Θεμάτων, η Επιτροπή παρακολουθεί από κοντά την αξιολόγηση του τρόπου με τον οποίο εφαρμόζεται στα κράτη μέλη η νομοθεσία σχετικά με τηνγεία των ζώων. Οι εκθέσεις από τις αποστολές αξιολόγησης του Γραφείου είναι διαθέσιμες στον ιστοχώρο της Γενικής Διεύθυνσης Υγείας και Προστασίας των Καταναλωτών. Στις μελλοντικές αποστολές που θα πραγματοποιήσει το Γραφείο θα δοθεί ιδιαίτερη προσοχή στα θέματα που προέκυψαν από τα πρόσφατα προβλήματα νόσων που εντοπίστηκαν τον τομέα τηςγείας των ζώων.

(1) COM(1999)719 τελικό.

(2) ΕΕ L 327 της 22.12.2000.

(3) ΕΕ L 147 της 31.5.2001.